pythainlp/thai-financial-dataset huggingface dataset:
ส่วนที่ 2

บริษัทที่ออกหลักทรัพย์

บริษัท ชัยวัฒนา แทนเนอรี่ กรุ๊ป จำกัด (มหาชน) ประกอบธุรกิจหลักประเภท
อุตสาหกรรมฟอกหนังโค – กระบือ โดยมีที่ตั้งสำนักงานใหญ่ที่ 176/1,1480 หมู่ 1 ถนนสุขุมวิท
กม. 30 ตำบลท้ายบ้าน อำเภอเมือง จังหวัดสมุทรปราการ 10280 เลขทะเบียนบริษัท บมจ.450
Home Page : www.cwt.co.th E-mail : center@cwt.co.th โทรศัพท์ : 0-2387 –
0062 โทรสาร : 0-2387 - 0306
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2545

บริษัท ชัยวัฒนา แทนเนอรี่ กรุ๊ป จำกัด (มหาชน)

สารบัญ

 

 ไฟล์ หน้า

ปกหน้า CWTTA.DOC - 

ส่วนที่ 1 ข้อมูลสรุป (Executive Summary) CWTTB.DOC 1 

ส่วนที่ 2 บริษัทที่ออกหลักทรัพย์ CWTTC.DOC 2

1.  ปัจจัยความเสี่ยง CWTTD.DOC 3

2.  ลักษณะการประกอบธุรกิจ CWTTE.DOC 4

3.  การประกอบธุรกิจของแต่ละสายผลิตภัณฑ์ CWTTF.DOC 5

4.  การวิจัยและพัฒนา CWTTG.DOC 9

5.  ทรัพย์สินที่ใช้ในการประกอบธุรกิจ CWTTH.DOC 10

6.  โครงการในอนาคต CWTT I.DOC 11

7.  ข้อพิพาททางกฎหมาย CWTT J.DOC 12

8.  โครงสร้างเงินทุน CWTTK.DOC 13

9.  การจัดการ CWTTL.DOC 14

10. การควบคุมภายใน CWTTM.DOC 18

11. รายการระหว่างกัน CWTTN.DOC 19

12. ฐานะทางการเงินและผลการดำเนินงาน CWTTO.DOC 24

13. ข้อมูลอื่นที่เกี่ยวข้อง CWTTP.DOC 30

ส่วนที่ 3 การรับรองความถูกต้องของข้อมูล CWTTQ.DOC 31

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท CWTTR.DOC

เอกสารแนบ 2 รายละเอียดเกี่ยวกับกรรมการของบริษัทย่อย CWTTS.DOC

เอกสารแนบ 3 อื่นๆ CWTTT.DOC
8. โครงสร้างเงินทุน

1.  หลักทรัพย์ของบริษัท

บริษัทมีทุนจดทะเบียน 225.0 ล้านบาท เรียกชำระแล้ว 225.0 ล้านบาท แบ่งเป็นหุ้นสามัญ
22,500,000 หุ้น มูลค่าหุ้นละ 10 บาท

8.2 ผู้ถือหุ้น

รายชื่อผู้ถือหุ้นที่ถือหุ้นสูงสุด 10 รายแรก พร้อมจำนวนหุ้นที่ถือ และสัดส่วนการถือหุ้น ณ วันที่ 27
ธันวาคม 2545

ผู้ถือหุ้น จำนวนหุ้นที่ถือ สัดส่วนการถือหุ้น

1.  บริษัทศูนย์รับฝากหลักทรัพย์ (ประเทศไทย)จำกัด

 เพื่อผู้ฝาก 12,857,515 57.14

2. บริษัท ไชยดียิ่ง จำกัด 3,340,200 14.85

3. นายมนู สุขวัจนี 1,048,200 4.66

4. นางรัตติยา ศรีสันติสุข 1,044,200 4.64

5. นางสาวปราณี เอกสิริลัญจกร 801,100 3.56

6. นายอำพล เพ็ชร์พิรุณ 687,250 3.05

7. นางสำลี โพธิ์ศรี 624,800 2.78

8. นายบุญเภา พงศ์หิรัญรัฐ 555,000 2.47

9. THAILAND SECURITIES DEPOSITORY COMPANY

LIMITED FOR DEPOSITOR 234,400 1.04

10. นายบุญชัย ไชยธีรัตต์ 217,500 0.97

3.  นโยบายการจ่ายเงินปันผล

-   บริษัท ชัยวัฒนา แทนเนอรี่ กรุ๊ป จำกัด (มหาชน)
    มีนโยบายการจ่ายเงินปันผลให้แก่ผู้ถือหุ้นในอัตราประมาณ ร้อยละ 40 ของกำไรสุทธิในปีนั้น ๆ

-   นโยบายที่บริษัทย่อย (บริษัท พลาทรัพย์ จำกัด) จะจ่ายเงินปันผลให้แก่บริษัทแม่
    ขึ้นอยู่กับผลประกอบการและความสามารถในการจ่ายที่เหมาะสมกับสถานการณ์ในขณะนั้น ๆ
2. ลักษณะการประกอบธุรกิจ

1.  ความเป็นมา

บริษัท ชัยวัฒนา แทนเนอรี่ กรุ๊ป จำกัด (มหาชน) เริ่มประกอบธุรกิจอุตสาหกรรมฟอกหนังเมื่อปี
2515 ด้วยทุนจดทะเบียน 1.6 ล้านบาท จดทะเบียนเป็นบริษัทมหาชนจำกัด เมื่อวันที่ 7 มิถุนายน
2537 และในปี 2539 ได้จัดตั้งบริษัทย่อย คือ บริษัท พลาทรัพย์ จำกัด ด้วยทุนจดทะเบียน 120.0
ล้านบาท เพื่อขยายกำลังผลิตและจำหน่ายหนังสัตว์ฟอก ทั้งนี้
ตลอดระยะเวลาที่ผ่านมาตั้งแต่เริ่มก่อตั้งบริษัทจนถึงปัจจุบัน บริษัทดำเนินงานและบริหารโดยคนไทย
ไม่มีผู้ร่วมทุนจากต่างประเทศ และยังไม่มีการเปลี่ยนแปลงอำนาจในการควบคุมบริษัทแต่อย่างใด
นอกจากนี้ บริษัทยังคงอยู่ในอุตสาหกรรมประเภทหนังโค – กระบือ ที่บริษัทมีประสบการณ์
และความชำนาญเท่านั้น ปัจจุบันบริษัทเป็นผู้ผลิตและจำหน่ายผลิตภัณฑ์ 3 ประเภท ได้แก่ 1) หนังโค
– กระบือฟอก 2) เฟอร์นิเจอร์หนัง 3) ของเล่นสัตว์เลี้ยง
โดยมีสัดส่วนการส่งออกระหว่างในประเทศและต่างประเทศ ในปี พ.ศ.2545 ประมาณ 50 : 50

2.  ภาพรวมการประกอบธุรกิจ

บริษัทอยู่ในธุรกิจอุตสาหกรรมฟอกหนังเพียงธุรกิจเดียวมาโดยตลอด นับตั้งแต่จัดตั้งบริษัท
โดยแบ่งการดำเนินงานออกเป็น 3 สายผลิตภัณฑ์ คือ หนังโค-กระบือฟอก, เฟอร์นิเจอร์หนัง,
ของเล่นสัตว์เลี้ยง และมีส่วนงานกลาง ประกอบด้วย ฝ่ายทรัพยากรบุคคลและธุรการทั่วไป,
ฝ่ายบัญชี, ฝ่ายการเงิน, ฝ่ายนำเข้า-ส่งออก, ศูนย์จัดซื้อกลาง และสำนักกรรมการผู้จัดการ
นอกจากนี้ บริษัท พลาทรัพย์ จำกัด ซึ่งเป็นบริษัทย่อยที่บริษัทจัดตั้งขึ้น และถือหุ้น 60%
ก็อยู่ในอุตสาหกรรมฟอกหนังเช่นเดียวกัน โดยมีผลิตภัณฑ์คือ หนังโค - กระบือฟอก

3.  โครงสร้างรายได้

ในปี พ.ศ. 2545 บริษัทมีรายได้จากการขายใน 3 สายผลิตภัณฑ์ โดยมีรายละเอียด ดังต่อไปนี้

งบการเงินรวม : หน่วย : พันบาท

  --------------- ---------- --------- ----------- -------- --------- -------- --------- --------
  สายผลิตภัณฑ์       ดำเนินการ   % การถือหุ้น ปี 2543               ปี 2544             ปี 2545    

                  โดย        ของบริษัท   รายได้       %        รายได้     %        รายได้     %

  หนังสัตว์ฟอก       CWT        100       648,365     51.12    468,511   50.69    531,623   57.86

  เฟอร์นิเจอร์หนัง    CWT        100       460,769     36.33    347,659   37.62    297,499   32.38

  ของเล่นสัตว์เลี้ยง   CWT        100       159,156     12.55    108,031   11.69    89,652    9.76

  รวม                                  1,268,290   100.00   924,201   100.00   918,774   100.00
  --------------- ---------- --------- ----------- -------- --------- -------- --------- --------

4.  เป้าหมายการดำเนินธุรกิจ

  ยังคงอยู่ในธุรกิจที่บริษัทมีประสบการณ์ และความชำนาญ คือ อุตสาหกรรมฟอกหนัง
1.  ปัจจัยความเสี่ยง

1.1 ผลการดำเนินงานของบริษัทฯ ณ ปี 2545 ยังคงมีผลขาดทุนสะสมเป็นจำนวน 153.71
ล้านบาท โดยเป็นผลจากในปี 2540 บริษัทรับรู้ผลขาดทุนจากอัตราแลกเปลี่ยน
อันเป็นผลจากการเปลี่ยนระบบอัตราแลกเปลี่ยนจากระบบตะกร้าเงินเป็นระบบอัตราแลกเปลี่ยนแบบลอยตัวภายใต้การจัดการ
(Managed Float) เมื่อวันที่ 2 กรกฎาคม 2540 เป็นจำนวน 83.3 ล้านบาท
บริษัทและบริษัทย่อยจำนวน 241.1 ล้านบาท อีกทั้งในปี 2540-2545
บริษัทมีภาระดอกเบี้ยเงินกู้สูงมากถึง 97.1, 126.3, 89.1, 89.6, 82.3 และ 84.6 ล้านบาท
รวมทั้งในปี 2542 มีผลขาดทุนจากการด้อยค่าทรัพย์สินตามมาตรฐานบัญชีใหม่ 1.9 ล้านบาท
บริษัทและบริษัทย่อย มีผลขาดทุน 41.7 ล้านบาท ส่วนปี 2545 บริษัทมีการสำรองลูกหนี้เพิ่มขึ้น
59.53 ล้านบาท รวมเป็นยอดสำรองลูกหนี้ทั้งหมด 94.56 ล้านบาท

จากการที่บริษัทมีขาดทุนสะสมดังกล่าว ทำให้บริษัทไม่สามารถจ่ายเงินปันผลให้กับผู้ถือหุ้นได้
อย่างไรก็ดีในขณะนี้ บริษัทอยู่ระหว่างการปรับปรุงประสิทธิภาพในการบริหารงานในทุกๆ ด้าน
รวมทั้งการเพิ่มยอดขายให้สูงขึ้นทั้งตลาดในประเทศและต่างประเทศ
โดยเน้นการเป็นผู้ผลิตสินค้าให้กับธุรกิจอุปกรณ์ตกแต่งรถยนต์ที่เน้นเรื่องคุณภาพของสินค้าในราคาเหมาะสม

1.2 เนื่องจากบริษัทเป็นผู้ผลิตสินค้าที่เรียกว่า Manufactured Materials and Part
ให้แก่ผู้ผลิตขั้น ต่อไปนำไปเป็นชิ้นส่วนหนึ่งของสินค้าสำเร็จรูป ดังนั้น
ความสำเร็จของกิจการจึงขึ้นอยู่กับความสามารถในการดำรงอยู่ได้ในเรื่องการแข่งขันด้านพัฒนาผลิตภัณฑ์ให้เป็นไปตามความต้องการของผู้ผลิตขั้นต่อไป
และความสามารถด้านการควบคุมต้นทุนให้อยู่ในระดับ Standard ที่ต้องการได้
10. การควบคุมภายใน

ในการประชุมคณะกรรมการครั้งที่ 4/2545 เมื่อวันที่ 26 ธันวาคม 2545
ซึ่งมีคณะกรรมการตรวจสอบเข้าร่วมประชุมด้วย
คณะกรรมการได้ประเมินระบบการควบคุมภายในโดยการซักถามข้อมูลจากฝ่ายบริหารเกี่ยวกับการจัดให้มีระบบการควบคุมภายในอย่างมีประสิทธิภาพเพียงพอ
และเหมาะสมสำหรับการดำเนินงานในปัจจุบันแล้วสรุปได้ว่า
จากการประเมินระบบการควบคุมภายในของบริษัทในด้านต่าง ๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม คณะกรรมการเห็นว่า
บริษัทฯและบริษัทย่อยมีระบบการควบคุมภายในเรื่องการทำธุรกรรมกับผู้ถือหุ้นรายใหญ่ กรรมการ
ผู้บริหารอย่างเพียงพอแล้ว สำหรับการควบคุมภายในในหัวข้ออื่นของระบบการควบคุมภายใน
คณะกรรมการเห็นว่าบริษัทมีการควบคุมภายในที่เพียงพอแล้ว
ส่วนที่ 3

การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว ขอรับรองว่า
ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้ เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้อง
ที่เป็นชุดเดียวกัน ข้าพเจ้าได้มอบหมายให้ “นายวีระพล ไชยธีรัตต์”
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายวีระพล
ไชยธีรัตต์ กำกับไว้ ข้าพเจ้าจะถือว่าไม่ใช่ ข้อมูลที่ข้าพเจ้าได้รับรองความถูกต้องของข้อมูลไว้

ชื่อ – สกุล ตำแหน่ง ลายมือชื่อ

1. นายบุญชัย ไชยธีรัตต์ ประธานกรรมการ

2. นางกิมไน้ ไชยธีรัตต์ รองประธานกรรมการ

3. พลโทประสิทธิ์ ใจชื่น กรรมการ

4. นายวีระพล ไชยธีรัตต์ กรรมการ

5. นางนารี ไชยธีรัตต์ กรรมการ

6. นางนภสกร สิกขมาน กรรมการ

7. นางสมบัติ คุณประเสริฐ กรรมการ

8. นางดวงกมล เฉลิมสาร กรรมการ

9. นายเจษฎา เกิดสุวรรณ กรรมการ

ชื่อ – สกุล ตำแหน่ง ลายมือชื่อ

ผู้รับมอบอำนาจ นายวีระพล ไชยธีรัตต์ กรรมการ
เอกสารแนบ 2

รายละเอียดเกี่ยวกับกรรมการของบริษัทย่อย

 รายชื่อกรรมการของบริษัทย่อย ตำแหน่งในบริษัทแม่

(บจ. พลาทรัพย์) (บมจ. ชัยวัฒนา แทนเนอรี่ กรุ๊ป)

1. นายวีระพล ไชยธีรัตต์ กรรมการ และกรรมการบริหาร

2. นางนภสกร สิกขมาน กรรมการ และกรรมการบริหาร

3. นางนารี ไชยธีรัตต์ กรรมการ และกรรมการบริหาร

4. นายอนุพงศ์ สิกขมาน -
ส่วนที่ 1

ข้อมูลสรุป (Executive Summary)

บริษัท ชัยวัฒนา แทนเนอรี่ กรุ๊ป จำกัด (มหาชน) ประกอบธุรกิจอุตสาหกรรมฟอกหนัง ตั้งแต่ปี
พ.ศ.2515 และมีบริษัทย่อยอยู่ 1 บริษัท คือ บริษัท พลาทรัพย์ จำกัด
ซึ่งอยู่ในอุตสาหกรรมฟอกหนังเช่นเดียวกัน โดยบริษัทถือหุ้นอยู่ 60 % มีผลิตภัณฑ์หลัก 3 สายผลิตภัณฑ์
คือ ผลิตภัณฑ์หนังโค–กระบือฟอก ผลิตภัณฑ์เฟอร์นิเจอร์หนัง และผลิตภัณฑ์ของเล่นสัตว์เลี้ยง
และบริษัทย่อย มีผลิตภัณฑ์หลัก 1 ผลิตภัณฑ์ คือ ผลิตภัณฑ์หนังโค – กระบือฟอก
ซึ่งผลิตภัณฑ์ทั้งหมดของบริษัทและบริษัทย่อยจะเป็นลักษณะผลิตตามคำสั่งซื้อของลูกค้า (Make to
Order) ไม่มีตราผลิตภัณฑ์ (Brand) เป็นของตนเอง มีสถานที่ตั้งของบริษัท บริษัทย่อย
และโรงงาน อยู่ในเขตอำเภอเมือง จังหวัดสมุทรปราการ มีกำลังการผลิตหนังโค–กระบือฟอก
2,000,000 ตารางฟุต/เดือน เฟอร์นิเจอร์หนัง 30 คอนเทนเนอร์/เดือน และของเล่นสัตว์เลี้ยง
15 คอนเทน-เนอร์/เดือน มีวัตถุดิบหลักที่สำคัญ คือ หนังโค-กระบือ และเคมีภัณฑ์
โดยมีแหล่งที่มาทั้งในและต่างประเทศ และในภาพรวมแล้วไม่มีปัญหาในการจัดซื้อจัดหา
หรือการขาดแคลนวัตถุดิบดังกล่าว ทั้งนี้ เป้าหมายในการดำเนินธุรกิจของบริษัท
จะยังคงอยู่ในอุตสาหกรรมฟอกหนังที่บริษัทมีประสบการณ์และความชำนาญ
และไม่มีนโยบายที่จะเพิ่มการลงทุนในธุรกิจอื่น หรือเพิ่มสัดส่วนการลงทุนในบริษัทย่อยแต่อย่างใด

ในปี 2545 บริษัทมีพนักงาน ณ สิ้นปี 2545 รวม 1,054 คน
มีสัดส่วนการจำหน่ายในประเทศกับต่างประเทศ ประมาณ 50 : 50 มีสินทรัพย์รวม 1,918.4
ล้านบาท มียอดขายลดลงจาก 1,046 ล้านบาท เป็น 909 ล้านบาท หรือคิดเป็น 13.1 %
เมื่อเทียบกับปีก่อน ขณะที่บริษัทและบริษัทย่อยมียอดขายลดลงเล็กน้อยจาก 924 ล้านบาท เป็น 919
ล้านบาท คิดเป็น 0.5 % เมื่อเทียบกับปีก่อน ซึ่งเป็นผลจากคำสั่งซื้อที่ลดลงในส่วนของเล่นสัตว์เลี้ยง
และผลิตภัณฑ์เฟอร์นิเจอร์หนัง เนื่องจากมีการแข่งขันทางด้านราคาค่อนข้างมาก
แต่บริษัทไม่ได้ลงไปแข่งขันด้านราคา ยังคงเน้นลูกค้าที่ต้องการสินค้าคุณภาพในราคาที่เหมาะสม

(ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)
5. ทรัพย์สินที่ใช้ในการประกอบธุรกิจ

1.  ลักษณะทรัพย์สินที่สำคัญ

 ประเภท / ลักษณะทรัพย์สิน ลักษณะกรรมสิทธิ์ มูลค่า ภาระผูกพัน

1. ที่ดิน 31 แปลง เป็นเจ้าของ 350.02 ล้านบาท - ลำดับที่ 1 และ 2 ติดจำนอง รวมเนื้อที่
75 ไร่ รวมมูลค่า 895.0 ล้านบาท

2. อาคาร และสิ่งปลูกสร้าง เป็นเจ้าของ 279.37 ล้านบาท

3. เครื่องจักร และอุปกรณ์ เป็นเจ้าของ 194.27 ล้านบาท -น

ทั้งนี้ ทรัพย์สินที่บริษัทมีอยู่ ณ ปัจจุบัน มีความเพียงพอ
และเหมาะสมต่อการดำเนินงานของบริษัททั้งในส่วนของการผลิต และสำนักงาน

2.  นโยบายการลงทุน

ณ วันที่ 31 ธันวาคม 2545 บริษัทมีเงินทุนในบริษัทย่อย 72.0 ล้านบาท
คิดเป็นสัดส่วนการถือหุ้นของบริษัท ร้อยละ 60 และคาดว่าในอนาคตอีก 3 ปี ข้างหน้า
บริษัทยังไม่มีนโยบายที่จะเพิ่มการลงทุนในธุรกิจอื่น

5.3 การควบคุมดูแลบริษัทย่อย และบริษัทร่วม

บริษัทควบคุมดูแลบริษัทย่อย
โดยการส่งกรรมการเข้าไปเป็นตัวแทนในบริษัทย่อยในจำนวนมากกว่ากึ่งหนึ่งของจำนวนคณะกรรมการทั้งหมด
และควบคุมบริษัทย่อยทางด้านการเงินและบัญชี โดยฝ่ายการเงินและฝ่ายบัญชีของบริษัท
ควบคุมการจัดซื้อด้วยงบดำเนินงานและงบลงทุน ซึ่งต้องผ่านคณะกรรมการบริหารของบริษัท
นอกจากนี้ หากบริษัทย่อยมีการดำเนินธุรกิจที่กระทบต่อบริษัทอย่างมีนัยสำคัญ
บริษัทย่อยต้องขออนุมัติจากที่ประชุมคณะกรรมการของบริษัทก่อน
12. ข้อมูลอื่นที่เกี่ยวข้อง

- ไม่มี
9. การควบคุมภายใน

การประชุมคณะกรรมการบริษัท ครั้งที่ 3/2554 เมื่อวันที่ 28 กุมภาพันธ์ 2554
ซึ่งมีกรรมการตรวจสอบ 3 ท่านเข้าร่วมประชุม
ได้ร่วมกันประเมินระบบการควบคุมภายในโดยการซักถามข้อมูลจากฝ่ายบริหารเกี่ยวกับการจัดให้มีระบบการควบคุมภายในอย่างมีประสิทธิภาพเพียงพอ
และเหมาะสมสำหรับการดำเนินงานในปี 2553 แล้วสรุปได้ว่า
จากการประเมินระบบควบคุมภายในของบริษัทในด้านต่างๆ 5 ส่วน คือ องค์กรและสภาพแวดล้อม
การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม

คณะกรรมการบริษัทเห็นว่า บริษัทและบริษัทย่อย
มีระบบการควบคุมภายในและการติดตามควบคุมดูแลการดำเนินงานเพียงพอและเหมาะสมแล้วที่จะช่วยลดความเสี่ยงในการทำธุรกิจ
สามารถป้องกันทรัพย์สินของบริษัทและบริษัทย่อยจากการสูญหาย
หรือนำไปใช้โดยบุคคลที่ไม่มีอำนาจหน้าที่
และช่วยให้รายงานทางการเงินของบริษัทมีความถูกต้องน่าเชื่อถือ
ส่วนที่ 1

บริษัทที่ออกหลักทรัพย์

1. ข้อมูลทั่วไป

บริษัท ชัยวัฒนา แทนเนอรี่ กรุ๊ป จำกัด (มหาชน)

Chai Watana Tannery Group Public Company Limited

เลขทะเบียนบริษัท : 0107537002036 (เดิมเลขที่ บมจ.450)

ประกอบธุรกิจประเภท : ฟอกหนังโค-กระบือสำหรับทำผลิตภัณฑ์เบาะและชิ้นส่วนยานยนต์,

เฟอร์นิเจอร์ และของเล่นสัตว์เลี้ยง

ทุนจดทะเบียน : หุ้นสามัญ 69,750,000 หุ้น มูลค่าหุ้นละ 5 บาท

ทุนชำระแล้ว : หุ้นสามัญ 45,900,000 หุ้น มูลค่าหุ้นละ 5 บาท

สำนักงานใหญ่ : 176/1,1480 หมู่ 1 ซอยฟอกหนัง กม.30 ถนนสุขุมวิท ตำบลท้ายบ้าน

  อำเภอเมืองสมุทรปราการ จังหวัดสมุทรปราการ 10280

โทรศัพท์ : 0-2703-6598-9

โทรสาร : 0-2703-6866

Home Page : www.cwt.co.th

E-mail : center@cwt.co.th

บุคคลอ้างอิงอื่น : 1. ผู้สอบบัญชี

บริษัท อาร์เอสเอ็ม ออดิท เซอร์วิสเซส (ประเทศไทย) จำกัด

ชั้นที่ 9/1 สาธรซิตี้ทาวเวอร์ 175 ถนนสาธรใต้ ทุ่งมหาเมฆ

สาทร กรุงเทพฯ 10120

โทรศัพท์ : 0-2670-9002-6

โทรสาร : 0-2670-9027-8

2. นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

เลขที่ 62 อาคารตลาดหลักทรัพย์แห่งประเทศไทย ถนนรัชดาภิเษก

แขวงคลองเตย เขตคลองเตย กรุงเทพฯ 10110

โทรศัพท์ : 0-2229-2800, 0-2654-5599

โทรสาร : 0-2359-1259
รายงานของคณะกรรมการตรวจสอบ

เรียน ผู้ถือหุ้น บริษัท ชัยวัฒนา แทนเนอรี่ กรุ๊ป จำกัด (มหาชน)

คณะกรรมการบริษัท ชัยวัฒนา แทนเนอรี่ กรุ๊ป จำกัด (มหาชน)
มีมติแต่งตั้งคณะกรรมการตรวจสอบของบริษัท ชัยวัฒนา แทนเนอรี่ กรุ๊ป จำกัด (มหาชน)
ประกอบด้วยกรรมการอิสระ 3 ท่าน ดังนี้

นางสมบัติ คุณประเสริฐ ประธานคณะกรรมการตรวจสอบ

นางดวงกมล เฉลิมสาร กรรมการตรวจสอบ

นายภัทรพล เกิดสุวรรณ กรรมการตรวจสอบ

คณะกรรมการตรวจสอบ
ได้ปฏิบัติงานตามหน้าที่และความรับผิดชอบตามที่ได้รับมอบหมายจากคณะกรรมการบริษัทฯ
ให้ทำหน้าที่สอบทานความถูกต้องของรายงานทางการเงิน
สอบทานความเพียงพอและความเหมาะสมของระบบการควบคุมภายใน การบริหารความเสี่ยง
และการตรวจสอบภายในปี 2553
คณะกรรมการตรวจสอบได้ปฏิบัติงานตามขอบเขตหน้าที่และความรับผิดชอบรวมทั้งพิจารณาและสอบทานกิจกรรมที่เป็นสาระสำคัญดังนี้

1)  สอบทานให้บริษัทฯ มีรายงานทางการเงินอย่างถูกต้องและเชื่อถือได้
    รวมทั้งการเปิดเผยรายการที่เกี่ยวข้องกันหรือที่อาจมีความขัดแย้งทางผลประโยชน์

2)  สอบทานให้บริษัทฯ มีระบบการควบคุมภายใน
    และการตรวจสอบภายในที่เหมาะสมและมีประสิทธิผล

3)  สอบทานให้บริษัทฯ มีการปฏิบัติตามกฎหมายและข้อกำหนดของตลาดหลักทรัพย์
    และกฎระเบียบอื่นของหน่วยงานที่เกี่ยวข้อง

4)  เสนอให้มีการพิจารณาจัดการระบบการบริหารลูกหนี้, ระบบสินค้าคงคลัง,
    ระบบบริหารเงินลงทุน, ระบบบริหารสินทรัพย์ถาวร
    และระบบการรายงานสารสนเทศของบริษัทฯ เพื่อเพิ่มประสิทธิภาพของการควบคุมภายใน

5)  เสนอให้มีการพิจารณาและแต่งตั้งผู้สอบบัญชีของบริษัทฯ รวมทั้งพิจารณาค่าตอบแทนแก่ผู้สอบบัญชี

โดยสรุปคณะกรรมการตรวจสอบพิจารณาแล้วมีความเห็นที่สอดคล้องกับผู้สอบบัญชีว่า
งบการเงินของบริษัทฯ ถูกต้องตามที่ควรในสาระสำคัญตามหลักการบัญชีที่รับรองทั่วไป
มีการเปิดเผยข้อมูลที่เพียงพอ และมีระบบการควบคุมภายในที่เหมาะสมแล้ว

(นางสมบัติ คุณประเสริฐ)

ประธานคณะกรรมการตรวจสอบ
รายชื่อกรรมการของบริษัท พลาทรัพย์ จำกัด

+-------------------------------+--------------------------------------+
| รายชื่อบริษัทย่อย                  | บริษัท พลาทรัพย์ จำกัด                    |
|                               |                                      |
| รายชื่อกรรมการ                  |                                      |
+-------------------------------+--------------------------------------+
| 1. นายวีระพล ไชยธีรัตต์           | กรรมการและกรรมการบริหาร               |
+-------------------------------+--------------------------------------+
| 2. นางวนิดา สิกขมาน             | กรรมการและกรรมการบริหาร               |
+-------------------------------+--------------------------------------+
| 3. นางนารี ไชยธีรัตต์             | กรรมการ                              |
+-------------------------------+--------------------------------------+
| 4. นายอนุพงศ์ สิกขมาน            | กรรมการและกรรมการบริหาร               |
+-------------------------------+--------------------------------------+
5. ทรัพย์สินที่ใช้ในการประกอบธุรกิจ

5.1 ลักษณะทรัพย์สินที่สำคัญ

สินทรัพย์ถาวรหลักของบริษัทและบริษัทย่อย ตามงบการเงินรวม ณ วันที่ 31 ธันวาคม 2553
ประกอบด้วย

+--------------------+--------------+------------+--------------------+
| ประเภท /           | ลักษณะกรรมสิทธิ์ | มูลค่า       | ภาระผูกพัน           |
| ลักษณะทรัพย์สิน        |              |            |                    |
+--------------------+--------------+------------+--------------------+
| 1.                 | เป็นเจ้าของ    | 594.50     | ลำดับที่ 1 และ 2      |
| ท                  |              | ล้านบาท     | ติดจำนองรวมมูลค่า     |
| ี่ดินและส่วนปรับปรุงที่ดิน* |              |            | 771.62 ล้านบาท      |
|                    |              |            |                    |
|                    |              |            | -                  |
+--------------------+--------------+------------+--------------------+
| 2. อาคาร           | เป็นเจ้าของ    | 39.61      |                    |
| และสิ่งปลูกสร้าง       |              | ล้านบาท     |                    |
+--------------------+--------------+------------+--------------------+
| 3. เครื่องจักร        | เป็นเจ้าของ    | 114.95     |                    |
| และอุปกรณ์           |              | ล้านบาท     |                    |
+--------------------+--------------+------------+--------------------+

  หมายเหตุ : ในเดือนธันวาคม 2552
  บริษัทและบริษัทย่อยได้จัดให้มีการประเมินที่ดินที่ไม่ได้ดำเนินงาน โดยผู้ประเมินราคาอิสระ

  การประเมินดังกล่าวใช้วิธีการเปรียบเทียบข้อมูลราคาตลาด
  พบว่ามูลค่าที่ดินตามรายงานของผู้ประเมินอิสระมีมูลค่า

  สูงกว่าสุทธิตามบัญชี ณ 31 ธันวาคม พ.ศ. 2552
  ในงบการเงินรวมและงบการเงินเฉพาะกิจการจำนวน 12.53 ล้านบาท

  * ที่ดินและส่วนปรับปรุงที่ดินมูลค่า 594.50 ล้านบาท
  เป็นที่ดินและโรงงานทุกแห่งรวมกันของบริษัทและบริษัทย่อย

5.2 นโยบายการลงทุน

ณ วันที่ 31 ธันวาคม 2553 บริษัทมีเงินลงทุนในบริษัทย่อย 150.00 ล้านบาท
คิดเป็นสัดส่วนการถือหุ้นของบริษัท ร้อยละ 100.00
ทั้งนี้บริษัทได้แต่งตั้งกรรมการของบริษัทเข้าเป็นกรรมการของบริษัทย่อย
เพื่อทำหน้าที่ในการควบคุมและดูแลการดำเนินงานในบริษัทย่อย

เงินลงทุนซึ่งบันทึกโดยวิธีราคาทุน ณ วันที่ 31 ธันวาคม 2553

  ---------------------------------------------------- ------------------
                                                       ล้านบาท

  บริษัท พลาทรัพย์ จำกัด (ราคาทุน)                           150.00

  หักค่าเผื่อผลขาดทุนจากการด้อยค่าของเงินลงทุน                  (88.38)

  เงินลงทุนวิธีราคาทุน                                      61.62
  ---------------------------------------------------- ------------------

5.3 การควบคุมดูแลบริษัทย่อย และบริษัทร่วม

บริษัทควบคุมดูแลบริษัทย่อย
โดยส่งกรรมการเข้าไปเป็นตัวแทนในบริษัทย่อยและควบคุมบริษัทย่อยทางด้านการเงินและบัญชีโดยฝ่ายบัญชีการเงินของบริษัทและควบคุมการจัดซื้อด้วยงบดำเนินงานและงบลงทุน
ซึ่งต้องผ่านคณะกรรมการบริหารของบริษัท
นอกจากนี้หากบริษัทย่อยมีการดำเนินธุรกิจที่กระทบต่อบริษัทอย่างมีนัยสำคัญ
บริษัทย่อยต้องขออนุมัติจากที่ประชุมคณะกรรมการของบริษัทก่อน
6. ข้อพิพาททางกฎหมาย

1. เมื่อวันที่ 11 กันยายน พ.ศ.2551
เจ้าหนี้การค้ารายหนึ่งได้ดำเนินการฟ้องร้องบริษัทในมูลหนี้ที่ผิดชำระหนี้จำนวน 68.98 ล้นบาท
พร้อมด้วยดอกเบี้ยในอัตราร้อยละ 7.5 ต่อปี และเมื่อวันที่ 14 กรกฎาคม พ.ศ.2552
บริษัทและเจ้าหนี้การค้าได้ตกลงทำสัญญาประนีประนอมยอมความ โดยบริษัทตกลงชำระหนี้ดังนี้

-   บริษัทตกลงชำระหนี้จำนวนเงิน 5 ล้านบาท ในวันที่ 30 กรกฎาคม พ.ศ.2552

-   บริษัทตกลงผ่อนชำระเป็นรายเดือน เดือนละ 2 ล้านบาท รวม 11 เดือน เป็นเงิน 22
    ล้านบาท เริ่มตั้งแต่วันที่ 30 สิงหาคม พ.ศ.2552 ถึง 30 มิถุนายน พ.ศ.2553

-   บริษัทตกลงนำที่ดินกรรมสิทธิ์ของบริษัท จดจำนองไว้กับเจ้าหนี้เพื่อประกันการชำระหนี้

-   บริษัทจะได้รับสิทธิการยกเว้นหนี้สินส่วนที่เหลือหลังจากบริษัทปฏิบัติตามเงื่อนไขการชำระหนี้ดังกล่าวโดยครบถ้วน
    ในกรณีที่มีการผิดนัดชำระหนี้ในงวดใดงวดหนึ่ง
    บริษัทจะต้องชำระหนี้สินและดอกเบี้ยค้างจ่ายทั้งหมดทันที
    โดยดอกเบี้ยจ่ายจะคำนวณตามเงื่อนไขเดิมข้างต้น

ณ วันที่ 30 มิถุนายน พ.ศ. 2553
บริษัทได้ชำระหนี้เจ้าหนี้การค้าตามเงื่อนไขการชำระหนี้ดังกล่าวโดยครบถ้วนแล้ว
ดังนั้นหนี้สินส่วนที่เหลือจำนวน 54.56 ล้านบาท
ได้รับการยกเว้นและบันทึกเป็นกำไรจากการปรับโครงสร้างหนี้ไว้ในงบกำไรขาดทุนรวม
และงบกำไรขาดทุนเฉพาะกิจการสำหรับปีสิ้นสุดวันที่ 31 ธันวาคม พ.ศ. 2553
เรียบร้อยแล้วนอกจากนี้เมื่อวันที่ 7 กรกฎาคม พ.ศ. 2553 บริษัทได้ปลอดจำนองที่ดินจากเจ้าหนี้
ภายหลังจากปฏิบัติตามเงื่อนไขการปรับโครงสร้างหนี้สำเร็จ

2. เมื่อวันที่ 29 มิถุนายน พ.ศ. 2553 การไฟฟ้านครหลวงได้ดำเนินการฟ้องร้องบริษัท
เรื่องผิดสัญญาหนี้ค่าไฟฟ้าจำนวน 10.26 ล้านบาท พร้อมด้วยดอกเบี้ยในอัตราร้อยละ 7.5 ต่อปี
และเมื่อวันที่ 21 ธันวาคม พ.ศ. 2553
บริษัทและการไฟฟ้านครหลวงได้ตกลงทำสัญญาประนีประนอมยอมความ โดยบริษัทตกลงชำระหนี้ดังนี้

- บริษัทตกลงชำระหนี้ให้แก่การไฟฟ้าจำนวนเงิน 6.158 ล้านบาท โดยผ่อนชำระเป็นรายเดือนรวม
24 เดือน เดือนละ 256,574.00 บาท เริ่มตั้งแต่วันที่ 5 มกราคม พ.ศ. 2554

- กรณีที่มีการผิดนัดชำระหนี้ในงวดใดงวดหนึ่ง
บริษัทจะต้องชำระหนี้สินส่วนที่เหลือค้างชำระทั้งหมดทันที พร้อมด้วยดอกเบี้ยจ่ายผิดนัดในอัตราร้อยละ
7.5 ต่อปี จนกว่าจะชำระหนี้เสร็จสิ้น
7. โครงสร้างเงินทุน

  7.1 หลักทรัพย์ของบริษัท

(ก) บริษัทมีทุนจดทะเบียน 48.75 ล้านบาท เรียกชำระแล้ว 229.50 ล้านบาท
ประกอบด้วยหุ้นสามัญ จำนวน 45,900,000 หุ้น มูลค่าหุ้นละ 5 บาท

ภาระผูกพันในการออกและเสนอขายหลักทรัพย์

บริษัทได้มีการออกหุ้นสามัญเพิ่มทุนของบริษัทจำนวน 24,750,000 หุ้น
เพื่อรองรับการแปลงสภาพของใบสำคัญแสดงสิทธิจำนวน 24,750,000 หน่วย
ซึ่งได้มีการเสนอขายให้แก่ ประชาชน ผู้ถือหุ้นเดิม กรรมการและพนักงานของบริษัท
โดยมีรายละเอียดดังนี้

1. หุ้นสามัญเพิ่มทุนจำนวน 13,500,000 หุ้น
สำหรับการรองรับการแปลงสภาพของใบสำคัญแสดงสิทธิที่จะซื้อหุ้นสามัญของบริษัทที่ได้มีการออกและเสนอขายให้ประชาชนจำนวน
13,500,000 หน่วย

2. หุ้นสามัญเพิ่มทุนจำนวน 9,000,000 หุ้น
สำหรับการรองรับการแปลงสภาพของใบสำคัญแสดงสิทธิที่จะซื้อหุ้นสามัญของบริษัทที่ได้มีการออกและเสนอขายกับผู้ถือหุ้นเดิมของบริษัทซึ่งบริษัทได้จัดสรรใบสำคัญแสดงสิทธิให้กับผู้ถือหุ้นเดิมของบริษัท
ในอัตราส่วน 5 หุ้นสามัญต่อ 1 หน่วยใบสำคัญแสดงสิทธิ โดยไม่คิดมูลค่า

3. หุ้นสามัญเพิ่มทุนจำนวน 2,250,000 หุ้น
สำหรับการรองรับการแปลงสภาพของใบสำคัญแสดงสิทธิที่จะซื้อหุ้นสามัญของบริษัท
ที่ได้มีการออกและเสนอขายให้กับกรรมการและพนักงานของบริษัท โดยไม่คิดมูลค่า

  7.2 ผู้ถือหุ้น

  (ก) รายชื่อผู้ถือหุ้นที่ถือหุ้นสูงสุด 10 รายแรก ณ วันปิดทะเบียน วันที่ 19 มกราคม 2554 มีดังนี้

  ----------------- ------------------- ---------------- -----------------
  ผู้ถือหุ้น                                 จำนวนหุ้นที่ถือ       สัดส่วนการถือหุ้น

  1. นายวีระพล       ไชยธีรัตต์             11,446,250       24.22

  * 2. บริษัท ไชยดียิ่ง                      10,463,100       22.14
  จำกัด                                                   

  3. นายสุรัช         พัฒนวงศ์ยืนยง          1,400,000        2.96

  4. นางณฐวรรณ์      ไชยธีรัตต์             1,377,300        2.91

  5. นายยุทธนา       พันธ์รัตนมงคล          1,286,200        2.72

  6. นายระวิ         เกษมศานติ์            1,050,000        2.22

  7. นายบุญชัย        ไชยธีรัตต์             735,000          1.56

  8. นายณรงค์        ฐานุธรรมกุล           650,200          1.38

  9. นายสาธิต        รุ่งเรืองฤทธิ์           599,400          1.27

  10. นายเรืองเกียรติ  จันทรวารีรัตน์          500,000          1.06
  ----------------- ------------------- ---------------- -----------------

* ดูรายละเอียดในข้อที่ 10 รายการระหว่างกัน ภายใต้หัวข้อ
ชื่อบุคคลและความเกี่ยวโยงกันในแต่ละบริษัท

  (ข) รายชื่อผู้ถือหุ้นรายใหญ่ที่มีอิทธิพลต่อการกำหนดนโยบายการจัดการ หรือการดำเนินงาน
  ของบริษัทอย่างมีนัยสำคัญ

  - ไม่มี

  7.3 นโยบายการจ่ายเงินปันผล

  - บริษัท ชัยวัฒนา แทนเนอรี่ กรุ๊ป จำกัด (มหาชน)
  มีนโยบายการจ่ายเงินปันผลให้แก่ผู้ถือหุ้นในอัตราประมาณ ร้อยละ 40 ของกำไรสุทธิในแต่ละปี
  โดยจ่ายในปีถัดไป ทั้งนี้ขึ้นอยู่กับความสามารถในการจ่ายกับสถานการณ์ในขณะนั้นๆ ด้วย

  - บริษัท พลาทรัพย์ จำกัด (บริษัทย่อย) จะจ่ายเงินปันผลให้แก่บริษัทแม่ ขึ้นอยู่กับผลประกอบการ
  และความสามารถในการจ่ายที่เหมาะสมกับสถานการณ์ในขณะนั้นๆ